BEAUTY พุ่งทะลุ 7% ลุ้นประกาศกำไร Q3/60 โตเกิน 40% รับยอดขายนทท.จีนกระฉูด
BEAUTY พุ่งทะลุ 7% ลุ้นประกาศกำไร Q3/60 โตเกิน 40% รับยอดขายนทท.จีนกระฉูด ล่าสุด ณ เวลา 10.10 น. ราคาอยู่ที่ 18 บาท บวก 1.20 บาท หรือ 7.14% สูงสุดที่ 18.50 บาท ต่ำสุดที่ 17.70 บาท มูลค่าซื้อขายที่ 280.27 ล้านบาท
24 ต.ค. 2560

ผู้สื่อข่าวรายงานว่า ราคาหุ้นบริษัท บิวตี้ คอมมูนิตี้ จำกัด (มหาชน) หรือ BEAUTY ณ เวลา 10.10 น. ราคาอยู่ที่ 18 บาท บวก 1.20 บาท หรือ 7.14% สูงสุดที่ 18.50 บาท ต่ำสุดที่ 17.70 บาท มูลค่าซื้อขายที่ 280.27 ล้านบาท ขณะที่ดัชนีตลาดหุ้นไทยโดยรวมบวก 0.23%

ด้าน บล.ธนชาต ระบุว่า ผลการดำเนินงานของ BEAUTY ในไตรมาส 3/60 จะเติบโต 42% เมื่อเทียบกับไตรมาส 3/59 และเติบโต 10% เมื่อเทียบกับไตรมาส 2/60 จากยอดขายที่มีการเติบโตได้อย่างดีในทุกช่องทางการจำหน่าย อัตรากำไรจากการดำเนินงานในไตรมาส 3/60 คาดว่าจะอยู่ที่ 36% เพิ่มขึ้นจากระดับ 35% ไตรมาส 3/59 แต่ลดลงเมื่อเทียบกับไตรมาส 2/60 ที่ 38% เพราะการเพิ่มโปรโมชั่นส่งเสริมการขาย เพื่อกระตุ้นยอดขายให้เติบโตขึ้นในทุกช่องทาง
ทั้งนี้ กำไรในไตรมาส 3/60 ที่คาดว่าจะออกมาอย่างโดดเด่น ส่งผลให้ปรับประมาณการกำไรของ BEAUTY ในปีนี้เพิ่มขึ้นอีก 5% จากเดิมที่คาดว่ากำไรในปีนี้จะเติบโตได้ 39% จากระดับ 656 ล้านบาทในปีก่อน ขณะที่ยอดขายของสาขาเดิมก็คาดว่าจะเติบโต 13-17% ในปีนี้
ขณะเดียวกันยังมีปัจจัยหนุนจากการขยายสาขาในต่างประเทศเพิ่มขึ้น โดยในไตรมาส 4/60 เตรียมจะเปิดร้านแบบคีออสกับพันธมิตรใหม่ในเมียนมา และเพิ่มจำนวนการเปิดสาขาใหม่ในฟิลิปปินส์เป็น 6 สาขา จากเดิมจะขยาย 5 สาขา และจะกระจายช่องทางขายไปยังโมเดิร์นเทรดในไต้หวันจะช่วยสนับสนุนการเติบโตของผลการดำเนินงาน BEAUTY ได้อย่างดี โดยแนะนำซื้อ ให้ราคาเป้าหมาย 19 บาท
 
บล.บัวหลวง กล่าวว่า แนวโน้มกำไรในไตรมาส 3/60 ของ BEAUTY จะเติบโต 36% เมื่อเทียบกับช่วงเดียวกันของปีก่อน และรายได้เติบโต 26% จากช่วงเดียวกันของปีก่อน จากยอดขายให้แก่นักท่องเที่ยวชาวจีนที่เพิ่มขึ้น โดยเพิ่มขึ้นมากที่สุดในช่วงเดือน ส.ค.เนื่องจากการทยอยการเปิดจุดจำหน่ายในร้านคิง เพาเวอร์ ที่ปัจจุบันมีอยู่ 8 แห่ง
ขณะที่บรรยากาศการจับจ่ายคาดว่าจะกลับมาคึกคักอีกครั้งตั้งแต่เดือน พ.ย.นี้เป็นต้นไป ส่งผลให้ยอดขายและกำไรในไตรมาส 4/60 เติบโต 51% และ 87% ตามลำดับ เมื่อเทียบกับช่วงเดียวกันของปีก่อน โดยแนะนำซื้อให้ราคาเป้าหมาย 18.60 บาท
บล.ธนชาต กล่าวว่า ผลการดำเนินงานของ BEAUTY ในไตรมาส 3/60 จะเติบโต 42% เมื่อเทียบกับไตรมาส 3/59 และเติบโต 10% เมื่อเทียบกับไตรมาส 2/60 จากยอดขายที่มีการเติบโตได้อย่างดีในทุกช่องทางการจำหน่าย อัตรากำไรจากการดำเนินงานในไตรมาส 3/60 คาดว่าจะอยู่ที่ 36% เพิ่มขึ้นจากระดับ 35% ไตรมาส 3/59 แต่ลดลงเมื่อเทียบกับไตรมาส 2/60 ที่ 38% เพราะการเพิ่มโปรโมชั่นส่งเสริมการขาย เพื่อกระตุ้นยอดขายให้เติบโตขึ้นในทุกช่องทาง
ทั้งนี้ กำไรในไตรมาส 3/60 ที่คาดว่าจะออกมาอย่างโดดเด่น ส่งผลให้ปรับประมาณการกำไรของ BEAUTY ในปีนี้เพิ่มขึ้นอีก 5% จากเดิมที่คาดว่ากำไรในปีนี้จะเติบโตได้ 39% จากระดับ 656 ล้านบาทในปีก่อน ขณะที่ยอดขายของสาขาเดิมก็คาดว่าจะเติบโต 13-17% ในปีนี้
ขณะเดียวกันยังมีปัจจัยหนุนจากการขยายสาขาในต่างประเทศเพิ่มขึ้น โดยในไตรมาส 4/60 เตรียมจะเปิดร้านแบบคีออสกับพันธมิตรใหม่ในเมียนมา และเพิ่มจำนวนการเปิดสาขาใหม่ในฟิลิปปินส์เป็น 6 สาขา จากเดิมจะขยาย 5 สาขา และจะกระจายช่องทางขายไปยังโมเดิร์นเทรดในไต้หวันจะช่วยสนับสนุนการเติบโตของผลการดำเนินงาน BEAUTY ได้อย่างดี